สัปดาห์นี้มีประเด็น
วาระการประชุมคณะรัฐมนตรี (ครม.) ในวันที่ 13 มี.ค. กิตติรัตน์ ณ ระนอง
10 มี.ค. 2555

วาระการประชุมคณะรัฐมนตรี (ครม.) ในวันที่ 13 มี.ค. กิตติรัตน์ ณ ระนอง รองนายกรัฐมนตรีและ รมว.คลัง เสนอที่ประชุม ครม.พิจารณาอนุมัติเงินกู้ 3 หมื่นล้านบาท ซึ่งจะเป็นการกู้เงินงวดแรกตาม พ.ร.ก.กู้เงิน 3.5 แสนล้านบาท พร้อมเสนอการพักชำระหนี้ หรือลดอัตราดอกเบี้ย 2% ให้กับลูกหนี้ชั้นดี 
ขณะเดียวกันมีข่าวว่ากรมสรรพสามิตเตรียมเสนอปรับโครงสร้างภาษีรถยนต์ เบื้องต้นว่าจะปรับลดเกณฑ์การปรับภาษีรถยนต์ไม่เกิน 2000 ซีซี ส่วนลดกับรถยนต์สามารถใช้น้ำมัน อี85 และก๊าซซีเอ็นจี รถประหยัดพลังงาน (อีโคคาร์) ให้ส่วนลดคันละ 3 หมื่นบาท หรือลดภาษีจาก 17% เหลือ 14%
ในช่วงเวลา 13.00 น. สภานักธุรกิจไทยในสหรัฐอาหรับเอมิเรตส์ ร่วมกับธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) จัดเสวนา “เปิดโลกอาหรับ ขุมทรัพย์ตะวันออกกลาง” ที่ อาคารเอสเอ็มอีแบงก์ 
วันที่ 13 มี.ค. ธนาคารไทยพาณิชย์ จัดแถลงข่าว “กลยุทธ์บุกตลาด SME ปี” ธนาคารสแตนดาร์ดชาร์เตอร์ด (ไทย) จะแถลงข่าวบทบาทของธนาคาร และนโยบายปี 2555 วันเดียวกัน “กรุงศรี ออโต้” ผลการดำเนินงานปี 2554 และทิศทางธุรกิจปี 2555 และวันที่ 14 มี.ค. “ศรีสวัสดิ์ เงินติดล้อ” จัดงานแถลงข่าว “สรุปผลการดำเนินงานและแผนการดำเนินงานปี 2555”